જોન એબ્રાહમે પ્રિયદર્શનની ‘ગરમ મસાલા' ફિલ્મથી પહેલી વખત કોમેડીમાં હાથ અજમાવ્યો હતો અને બસ ત્યારથી એ તેનું ફેવરિટ જોનર છે. અક્ષય કુમાર સાથે જોનની ઓનસ્ક્રીન કેમિસ્ટ્રી ઓડિયન્સને ગમી હતી. ‘ગરમ મસાલા' પછી આ બંને એક્ટર્સ ‘દેશી બોય્ઝ' અને ‘હાઉસફુલ 2' માટે સાથે આવ્યા હતા. જેના પછી જોને અનીસ બાઝમીની ‘વેલકમ બેક 2' કરી હતી. હવે જોને એક ઇન્ટરવ્યૂમાં કહ્યું હતું કે, ‘મને ‘ગરમ મસાલા 2' કરવી ગમશે. અક્ષય અને મેં એના વિશે ચર્ચા કરી હતી અને અમે એના જેવું કંઇક કરવા માટે આતુર છીએ. કોમેડી એ મારું ફેવરિટ જોનર છે. મને કોમેડી ગમે છે. હું અનીસ બાઝમી, ડેવિડ ધવન, સાજિદ ખાનનો બિગ ફેન છું, પરંતુ મને સારી ફિલ્મ ઓફર થવી જોઈએ.